Οργανική βελτίωση F2 γενεάς διασταυρώσεων εγχώριων ποικιλιών μαλακού σιταριού με εμπορική ποικιλία:
Creators: name: Σιστάνης, Ιωσήφ Ζήση
Publisher: name: Aristotle University of Thessaloniki
Year: 2010
Subjects: Εγχώρια ποικιλία
Οργανική βελτίωση
Κυψελωτό σχέδιο
landrace
organic breeding
honeycomb design

description: Στο αγρόκτημα του Αριστοτελείου Πανεπιστημίου Θεσσαλονίκης οργανώθηκε την καλλιεργητική περίοδο 2007-2008 ένα βελτιωτικό πρόγραμμα, με στόχο την επιλογή υπέρτερου γενετικού υλικού υπό οργανικές συνθήκες καλλιέργειας, στην F2 γενεά διασταυρώσεων μιας εμπορικής ποικιλίας μαλακού σιταριού (Yecora) με κάθε μια από τρείς εγχώριες ποικιλίες μαλακού σιταριού (Ασπρόσταρο Λάρισας, Μαυραγάνι Αιτολωακαρνανίας και Ξυλόκαστρο Λαμίας). Ως περιβάλλον πειραματισμού και επιλογής χρησιμοποιήθηκε το οργανικό. Απώτερος σκοπός της προσπάθειας ήταν να ερευνηθεί αν η βελτίωση υπό οργανικές συνθήκες, μπορεί να στηριχτεί στα χαρακτηριστικά προσαρμοστικότητας των εγχώριων ποικιλιών και στο υψηλό παραγωγικό δυναμικό των σύγχρονων ποικιλιών, ώστε να δημιουργηθούν ποικιλίες κατάλληλες για τη βιολογική γεωργία. Για το λόγο αυτό εγκαταστάθηκαν στον πειραματικό αγρό τρία κυψελωτά σχέδια NR-1. Σε όλη τη διάρκεια της καλλιεργητικής περιόδου οι εργασίες έγιναν σύμφωνα με τους κώδικες γεωργικής πρακτικής που διέπουν την οργανική γεωργία. Κατά τη διάρκεια του πειράματος μετρήθηκαν τα ακόλουθα χαρακτηριστικά : 1) Βλαστική περίοδος, 2) ύψος των φυτών 3) αριθμός των αδελφιών, 4) μήκος στάχυ 5) αριθμός σταχυδίων ανά στάχυ και 6) απόδοση σε καρπό. Για τη σύγκριση των μέσων όρων εφαρμόστηκε το t-κριτήριο. Για την αξιολόγηση του γενετικού υλικού χρησιμοποιήθηκε η γενική εξίσωση πρόβλεψης του Παραγωγικού Δυναμικού. Ο υπολογισμός των συσχετίσεων έγινε με τη χρήση του στατιστικού πακέτου SPSS. Για τη δημιουργία των κατανομών της απόδοσης των F2 πληθυσμών χρησιμοποιήθηκε το λογισμικό πακέτο JMP (7.0). Τέλος για τον υπολογισμό της υπεροχής ή της υστέρησης των F2 πληθυσμών σε σχέση με τους δύο γονείς χρησιμοποιήθηκε ο τύπος: Υπεροχή – Υστέρηση= 100*(F2 πληθυσμός – γονέας)/γονέας. Από την ανάλυση των αποτελεσμάτων διαπιστώθηκε ότι η ποικιλία Yecora απέδωσε ικανοποιητικά στις οργανικές συνθήκες καθώς υπερείχε, όχι όμως σημαντικά, έναντι των δύο (Αιτωλοακαρνανία και Ξυλόκαστρο) εκ των τριών εγχώριων ποικιλιών. Βέβαια την υψηλότερη απόδοση έδωσε η εγχώρια ποικιλία Ασπρόσταρο υπερέχοντας σημαντικά έναντι τόσο των εγχώριων ποικιλιών όσο και της εμπορικής ποικιλίας. Όσο αφορά τους F2 πληθυσμούς, ο μοναδικός που παρουσίασε αξιοσημείωτη υπεροχή ήταν ο F2 πληθυσμός Ασπρόσταρο x Yecora, ο οποίος υπερείχε κατά 19,11% σε σχέση με την εμπορική ποικιλία Yecora. Σε όλους τους F2 πληθυσμούς παρατηρήθηκε αρνητική συσχέτιση της απόδοσης με τη διάρκεια της βλαστικής περιόδου και θετική συσχέτιση της απόδοσης με τον αριθμό των αδελφιών. Ως προς την ποικιλία Yecora είχε σημαντικά μικρότερη βλαστική περίοδο και σημαντικά μικρότερο ύψος σε σχέση με τις εγχώριες ποικιλίες πιστοποιώντας με τον τρόπο αυτό την εμπορική της ταυτότητα. Αντίθετα οι εγχώριες ποικιλίες Αιτωλοακαρνανία και Ξυλόκαστρο είχαν μεγαλύτερο αριθμό αδελφιών σε σχέση με την Yecora, επιβεβαιώνοντας τον παραδοσιακό τους χαρακτήρα. Όσο αφορά την απόδοση και των τριών πληθυσμών ακολουθούσε κανονική κατανομή, με μεγάλο εύρος τιμών, υποδηλώνοντας ότι υπάρχει διαθέσιμη παραλ-λακτικότητα και επομένως υποσχόμενο γενετικό υλικό. Το υποσχόμενο αυτό γενετικό υλικό θα εξεταστεί στις επόμενες γενεές, αισιοδοξώντας ότι θα οδηγήσει στη δημιουργία ποικιλιών κατάλληλων για τα βιολογικά συστήματα καλλιέργειας, στα οποία θα υπερτερούν έναντι των ποικιλιών της κλασσικής βελτίωσης. Προς την κατεύθυνση αυτή της δημιουργίας ποικιλιών για την οργανική γεωργία μπορεί να συμβάλλουν τα συμμετοχικά βελτιωτικά προγράμματα, ώστε να απελευθερωθούν στο εμπόριο ποικιλίες κατάλληλες για το πλήθος των διαθέσιμων περιβαλλόντων και τις ανάγκες των βιοκαλλιεργητών.
description: During the cultivating period of 2007-2008 a breeding program was carried out at the farm of the Aristotle University of Thessaloniki, which aimed to select the superior genetic material in an organic environment. The genetic material consisted of F2 generation seeds, which originated from crosses of a commercial variety (Yecora) with three landraces. (Asprostaro Larisa, Mavragani Aetoloacarnania and Xelocastro Lamia). The selection took place under an organic environment. The ultimate target of this effort was to investigate whether organic breeding, could be based in the adaptability of landraces as well as in the advanced potential of modern varieties, in order to produce varieties suitable to organic agriculture. Thus, three successive honeycomb NR-1 designs were set up parallel to each other. During the whole cultivating period good agricultural practices of organic agriculture were followed. During the experiment, the following characteristics were measured: 1) germinating period, 2) height of plants 3) number of tillers, 4) spike length, 5) number of spikelettes per spike, 6) weight of seeds. In order to compare the mean values of the characteristics, t-test was applied. For the evaluation and the selection of the genetic material, the general equation for predicting the Productive Potential of the cultivation was used, based on the yield of individual plants. Correlations were calculated using the statistic package of SPSS. For the distributions of the yield of F2 populations, the software package of JMP (7.0) was used. Finally, for estimating the superiority or lag of the F2 populations comparing to both parents, the following formula was used: Superiority-Lag=100* (F2 populations-parent) / parent. In analyzing the results, it was found that Yecora performed well under the organic conditions, since it was superior to both Aetoloacarnania and Xelocastro varieties. However, Asprostaro produced the highest yield overcoming both commercial variety and the remaining landraces. As for the F2 populations, the one which produced remarkable superiority was F2 Asprostaro x Yecora, which was superior to Yecora by 19,11%. In all F2 populations, we observed the negative correlation between yield and germination period. On the contrary, the positive correlation of yield and the number of tillers was noted. Moreover, the significant correlation of yield with the number of spikelettes per spike and height was marked only on the F2 Asprostaro x Yecora population. As for the Yecora variety, we observed significantly shorter germination period and reduced weight as compared to the landraces, indicating its commercial identity. On the contrary, Aetoloacarnania and Xelocastro produced larger number of tillers compared to Yecora, thus indicating their traditional character. As for yield, we noted that all populations exhibited standard distribution, with great value width, stating that there is available variation. The selective genetic material will be examined in next generations, hoping it will lead to the creation of varieties suitable for biological agriculture that will outclass varieties from conventional breeding. Participatory breeding programs can contribute towards this purpose, in order to release commercial varieties suitable for the whole range of organic environments and biological producer’s needs.